У Петој непријатељској офанзиви, јуна 1943. године, учествовао је у акцијама Десете херцеговачке бригаде против непријатеља. Већ оронулог здравља, Коста је, после доласка партизанских јединица из Босне у Херцеговину, постављен за команданта места у Автовцу и изабран за члана Среског комитета КПЈ за гатачки срез, а касније и за првог председника Среског Народноослободилачког одбора. На тој дужности је остао до ослобођења земље.